Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Í dag 10. desember sýnir hún hvernig á að einfalda jólaskreytingu . Við gefum Kristbjörgu orðið . Vínglasakertadiskastjaki er kannski langt og jú , frekar erfitt orð , en ég lofa ykkur því , það er það eina sem er erfitt við þetta verkefni . Ok , ég veit að ég segi þetta um 99% af verkefnunum mínum hérna en þetta er í raun mjög auðvelt . Þú þarft vínglas , kertadisk , mjög sterkt lím , gervisnjó og jólafígúrur - helst keyptar á útsölu í byrjun janúar , mjög mikilvægt . Þú límir fígúrurnar í miðjuna á kertahringnum . Settu smá gervisnjó í vínglasið og þegar límið sem þú notaðir á fígúrurnar hefur alveg tekið sig settu þá lim á brúnirnar á glasinu . Passaðu þig að láta ekki of mikið svo að það leki ekki niður og hvolfdu diskinum yfir . Láttu þetta bíða helst í nokkra klukkutíma svona á hvolfi áður en þú snýrð því við og setur kerti á botninn á glasinu . Sko , ég sagði að þetta væri auðvelt .